Преузето са [www.pravno-informacioni-sistem.rs](http://www.pravno-informacioni-sistem.rs/)

**Редакцијски пречишћен текст**

На основу члана 16. став 2. Закона о угоститељству („Службени гласник РС”, број 17/19),

Министар трговине, туризма и телекомуникација доноси

**ПРАВИЛНИК**

**о садржини и начину подношења пријаве за некатегорисани угоститељски објекат за смештај, некатегорисани објекат за смештај наутичког туризма, некатегорисани објекат за смештај ловног туризма и о садржини и начину вођења евиденције објеката за смештај**

"Службени гласник РС", број 90 од 20. децембра 2019, 87 од 19. јуна 2020 - др. правилник

Члан 1.

*Престао је да важи (види члан 19. Правилника - 87/2020-26)*

Члан 2.

Угоститељ који пружа услуге смештаја у некатегорисаном угоститељском објекту за смештај врсте хостел, преноћиште, коначиште, ботел, хан, конак, етно кућа, салаш, вила, кампиралиште, кампинг одмориште, кампинг стоп и др; у некатегорисаном угоститељском објекту за смештај наутичког туризма; у некатегорисаном објекту за смештај ловног туризма врсте ловачки дом, ловачка кућа и ловачка колиба, ради евидентирања, подноси пријаву јединици локалне самоуправе на чијој територији се објекат налази (у даљем тексту: пријава).

Податке из пријаве угоститељ уноси уредно и тачно.

Угоститељ подноси пријаву посебно за сваки објекат за смештај из става 1. овог члана.

Угоститељ подноси пријаву у писаној форми, на другом трајном носачу записа или електронским путем, са потврдом пријема.

Садржина пријаве дата је у Прилогу 1, који је одштампан уз овај правилник и чини његов саставни део.

Члан 3.

У случају промене података из пријаве угоститељ подноси нову пријаву.

У случају промене угоститеља из члана 2. став 1. овог правилника нови угоститељ пре почетка рада у том објекту подноси пријаву.

Члан 4.

*Престао је да важи (види члан 19. Правилника - 87/2020-26)*

Члан 5.

*Престао је да важи ранији став 1. (види члан 19. Правилника - 87/2020-26)*

Некатегорисани угоститељски објекат за смештај, некатегорисани објекат за смештај наутичког туризма и некатегорисани објекат за смештај ловног туризма из члана 2. став 1. овог правилника евидентира се код јединице локалне самоуправе на чијој територији се објекат налази.

*Престао је да важи ранији став 3. (види члан 19. Правилника - 87/2020-26)*

Евиденција из става 2. овог члана садржана је у Прилогу 5, који је одштампан уз овај правилник и чини његов саставни део.

Члан 6.

*Престали су да важе ранији став 1. и 2. (види члан 19. Правилника - 87/2020-26)*

Податке о угоститељском објекту за смештај из члана 5. став 2. овог правилника јединица локалне самоуправе уноси у евиденцију, на основу података из пријаве.

Члан 7.

У случају да пријава не садржи све прописане податке или су подаци нетачни надлежни орган јединице локалне самоуправе не уводи угоститељски објекат у евиденцију, до отклањања уочених недостатака.

У случају да се пријава односи на угоститељски објекат за смештај који није у функцији или не постоји, надлежни орган јединице локалне самоуправе не уводи угоститељски објекат у евиденцију, до испуњења услова.

У случају из ст. 1. и 2. овог члана надлежни орган јединице локалне самоуправе без одлагања о томе обавештава угоститеља.

*Чл. 8 до 10.*

*Престали су да важе (види члан 19. Правилника - 87/2020-26)*

Број 110-00-110/2019-08

У Београду, 12. децембрa 2019. године

Министар,

**Расим Љајић,** с.р.

Прилог

*НАПОМЕНА ИЗДАВАЧА: Прилози 1, 2, 3 и 4. престали су да  важе даном ступања на снагу Правилника о начину уношења, рада, вођења и коришћења централног информационог система и његовој садржини и врсти података ("Службени гласник РС", број 87/2020) односно 27. јуна 2020. године (види члан 19. Правилника - 87/2020-26).*

Прилог 5 - [Евиденција јединице локалне самоуправе за некатегорисани објекат](http://www.pravno-informacioni-sistem.rs/SlGlasnikPortal/prilozi/prilog5.html%26doctype%3Dreg%26x-filename%3Dtrue%26regactid%3D430575)